എം.എസ്. മോഹനചന്ദ്രൻ

കേരളീയനായ ഒരു കാർട്ടൂണിസ്റ്റും എഴുത്തുകാരനുമാണ് എം.എസ്. മോഹനചന്ദ്രൻ (ജീവിതകാലം, 15 മാർച്ച് 1952).  അരനൂറ്റാണ്ടായി കാർട്ടൂൺ രംഗത്ത് പ്രവർത്തിച്ച് വരുന്നു. കേരള കാർട്ടൂൺ അക്കാദമി വിശിഷ്ടാംഗത്വം നൽകി അദ്ദേഹത്തെ ആദരിച്ചിട്ടുണ്ട്.  
ജീവിതരേഖ
കൊല്ലം ജില്ലയിലെ അഞ്ചലിനടുത്ത് ആർച്ചൽ കോയിക്കൽ വീട്ടിൽ പുതുമംഗലം എം.കെ. മാധവൻ നായരുടെയും കെ.സുമതി അമ്മയുടെയും മകനാണ്.  ഇന്ത്യൻ ബാങ്കിലെ ഉദ്യോഗസ്ഥനായിരുന്നു. 

കാർട്ടൂണിസ്റ്റ് ജി. സോമനാഥനിൽ നിന്ന് പ്രചോദനം ഉൾക്കൊണ്ട് കരിയർ ആരംഭിച്ചു. ബാലയുഗത്തിൽ (1973 മെയ്) പ്രസിദ്ധീകരിച്ച ആദ്യ ചിത്രകഥയും 1973 ലെ കുങ്കുമം ഓണം സ്പെഷ്യലിൽ ആദ്യ കാർട്ടൂണും. ജനയുഗം, കേരളശബ്ദം, വനിതാ-ബാലരമ പബ്ലിക്കേഷൻസ് എന്നിവയിൽ നിരവധി രചനകൾ പ്രസിദ്ധീകരിച്ചു. ഇന്ത്യൻ ബാങ്ക് അവരുടെ വെബ്‌സൈറ്റ്, എ.ടി.എം. സ്‌ക്രീനുകൾ, പബ്ലിസിറ്റി മെറ്റീരിയലുകൾ എന്നിവയിൽ അദ്ദേഹത്തിന്റെ കാർട്ടൂൺ ഉപയോഗിച്ചിരുന്നു. 2012 ൽ സീനിയർ മാനേജരായി വിരമിച്ച ശേഷം ഫ്രീലാൻസ് കാർട്ടൂണിസ്റ്റായും ഹ്യൂമറിസ്റ്റായും ജോലി ചെയ്തു. നാല് പുസ്തകങ്ങളുടെ രചയിതാവാണ്.https://www.manoramaonline.com/district-news/kollam/2023/06/13/ms-mohanachandran-cartoonist.html

കാർട്ടൂൺ രംഗത്തെ സമഗ്ര സംഭാവനയ്ക്ക് കേരള കാർട്ടൂൺ അക്കാദമിയുടെ കെ.എസ്.പിള്ള സ്മാരക പുരസ്കാരവും, ഹാസ സാഹിത്യ രംഗത്തെ സംഭാവനകൾക്ക് തിരുവനന്തപുരം നർമ്മ കൈരളിയുടെ പുരസ്കാരവും ലഭിച്ചിട്ടുണ്ട്. കേരള കാർട്ടൂൺ അക്കാദമിയുടെ സെക്രട്ടറി, ട്രഷറർ, അക്കാദമി മുഖപത്രത്തിൻറെ പത്രാധിപർ എന്നീ നിലകളിൽ പ്രവർത്തിച്ചിട്ടുണ്ട്.https://keralacartoonists-blogspot-com.translate.goog/2007/12/mohanachandran-m-s.html?_x_tr_sch=http&_x_tr_sl=en&_x_tr_tl=ml&_x_tr_hl=ml&_x_tr_pto=tc

ഭാര്യ ബി.എസ്.ഗീത. മക്കൾ ശ്യാം ചന്ദ്, ദേവി ചന്ദ്.
കൃതികൾ
 ഹാസ്യം ഗവേഷണീയം.
 ജി. സോമനാഥൻ

പുരസ്കാരങ്ങൾ
 കാർട്ടൂൺ രംഗത്തെ സമഗ്ര സംഭാവനയ്ക്ക് കേരള കാർട്ടൂൺ അക്കാദമിയുടെ കെ.എസ്.പിള്ള സ്മാരക പുരസ്കാരം
 നർമ്മ കൈരളിയുടെ പുരസ്കാര
 കേരള കാർട്ടൂൺ അക്കാദമി വിശിഷ്ടാംഗത്വം  (2025)

ചിത്രശാല

അവലംബം

വർഗ്ഗം:കാർട്ടൂണിസ്റ്റുകൾ
വർഗ്ഗം:കേരള കാർട്ടൂൺ അക്കാദമി വിശിഷ്ടാംഗത്വം ലഭിച്ചവർ
വർഗ്ഗം:1952-ൽ ജനിച്ചവർ
വർഗ്ഗം:മാർച്ച് 15-ന് ജനിച്ചവർ